182 
Dybet S. for Vestmannøerne, hvor de lokale Fiskere i de senere 
Aar ret jævnlig fanger den, naar de i Ny og Næ, især i Juni og 
Juli tager derud og sætter deres Liner paa 250—350 m Dybde, 
eller endnu dybere. Saaledes oplyser Dir. G i s 1 i Lårus son, at 
en Fisker d. 25de April 1914 fik 10 Stykker af den paa én Tur; 
ellers plejer de kun at faa 1—5 Stykker pr. Tur, og i de senere 
Aar er Fisken blevet anvendt som Agn, hvortil den viser sig ret 
brugelig. De hidtil fangede Individer har alle været voksne Fisk, 
men om deres Livsforhold og Yngelens Udvikling har man hidtil 
intet faaet at vide. 
6. Mugil chelo Cuv. Tyklæbet Multe. 
I min „Oversigt" gav jeg Oplysninger om 6 eller 7 Eksem¬ 
plarer af denne Fisk, fundne ved Islands Sydkyst. Siden er der 
kommet et Par Eksemplarer til. Det første, 48 cm langt og 2,34 
Pd. tungt, blev fanget i Forelgarn ved Eyrarbakki, d. 30te August 
1910, altsaa nær ved det Sted (Gamlahraun), hvor de fleste var 
fanget før. — Et blev, ifølge Oplysninger fra Hr. Bjorn Eymunds¬ 
so n, fanget i Sættegarn i Hornafjord, i Slutningen af Juli 1912. 
Antagelig har det tilhørt denne Art, da andre ikke er kendt fra 
Island. — D. 8de September 1916 blev en udgydt, 56 cm lang 
Hun skyllet op i Grindavik. — Sammenholdes disse Oplysninger 
med dem, jeg før har givet, viser det sig, at Fiskens Forekomst 
ved Island er begrænset til Sydkysten og den varmeste Aarstid. 
7. Trachypterus avcticus (Brunn.). Vogmær. 
Siden Fremkomsten af mine sidste Meddelelser (i 1912) er 
der kommet Oplysninger om flere Tilfælde, hvor Vogmæren er 
strandet eller drevet i Land paa forskellige Kanter af Landet. Kro¬ 
nologisk ordnet er Tilfældene disse: En Gang i Aarene 1890 — 95 
strandede der ved Otrardalur i Arnarfjord en meget stor Stime 
(maaske et Par Hundrede) i stille Vejr, i August. — Et Eksemplar 
blev fundet opskyllet paa Vatneyri i Patriksfjord i Februar 1910. 
— Paa Dalvik ved Eyjafjord strandede ca. 15 Eksemplarer i Tids¬ 
rummet Januar—September 1912, de fleste under rolige Vejrforhold 
i Aarets første Halvdel. — To blev fundet ved Saudårkrokur, 
Skagafjord, i Vinteren 1913; det ene af dem var 283 cm (maalt 
